title: David Herbert Lawrence
text: Blison koe reda koe Taos ( Tanarasokeem, New Mexico ) wali 1922 is 1925, va amerindiik dulapeyer, ise va Mexika worayar voxe va vuga conyuta ke garif taneakaf seltay inton klokayan. Koe Mexikaf rielcek ( Mornings in Mexico, 1927 ), va migafe stute wetce bocafa stabrega skeuson pimtar. Bata amerikafa tiskira gan koyara ko Europa bak 1923 zo nonuyur, edje Lawrence va warzaf nik ganeyer enide sin va zabdura va Rananim doda koe Taos di pakeyed. Ant Dorothy Brett xadaf is tervamas lingesik renasaf gu ine tukramayar. Dim Taos, blira wal baroya ayikya ( Frieda is Mabel is Brett ) nijeyer wavdafa. Ine gu Mabel koredon gu Otcesikya ( The Woman who Rode Away, 1928 ) va int jaxadayar, i gu ayikya va int diavon dreldon wetasa gu indiaf lorik, is gu Brett koredon gu Sersikya lize ketafa europikya zo lasuboer ise di tceder.